മരിച്ചയാള്ക്ക് വാക്സീന് നല്കിയതായി സന്ദേശവും, ഒപ്പം സര്ട്ടിഫിക്കറ്റും മകന് മൊബൈലില് സന്ദേശമായി ലഭിച്ചു പുത്തൂര് : മരിച്ചയാള്ക്ക് രണ്ടാം ഡോസ് വാക്സീന് നല്കിയതായി സന്ദേശവും സര്ട്ടിഫിക്കറ്റും മൊബൈലില് ലഭിച്ചു . 6 മാസം മുന്പ് മരിച്ച ബണ്ട്വാള് മാണിക്കടുത്ത മിത്തൂര് അക്കരെ സ്വദേശി ഹസൈനാര്ക്ക് ഒക്ടോബര് 14നു രണ്ടാം ഡോസ് വാക്സീന് നല്കിയതിന്റെ സന്ദേശവും സര്ട്ടിഫിക്കറ്റും മകന് സാദിഖിനു ലഭിച്ചത്. കഴിഞ്ഞ മാര്ച്ച് 24ന് ഹസൈനാര് മാണി പ്രാഥമികാരോഗ്യ കേന്ദ്രത്തില് നിന്ന് 1ാം ഡോസ് വാക്സീന് സ്വീകരിച്ചിരുന്നു. ഒരു മാസം കഴിഞ്ഞ്, ഏപ്രില് 27ന് ഹസൈനാര് മരിക്കുകയും ചെയ്തു. 2 മാസം മുന്പ് പ്രാഥമികാരോഗ്യ കേന്ദ്രത്തില് നിന്ന് സാദിഖിനെ വിളിച്ച് ഹസൈനാര്ക്ക് രണ്ടാം ഡോസ് വാക്സീന് നല്കാന് നിര്ദേശിച്ചിരുന്നു. അപ്പോള് തന്നെ പിതാവ് മരിച്ച കാര്യം സാദിഖ് ആരോഗ്യ വകുപ്പ് അധികൃതരെ അറിയിക്കുകയും ചെയ്തു. ഇതിനു ശേഷമാണ്, ഹസൈനാര് രണ്ടാം ഡോസ് വാക്സീന് എടുത്തതായുള്ള സന്ദേശവും 2 ഡോസ് വാക്സീന് എടുത്തവര്ക്കുള്ള സര്ട്ടിഫിക്കറ്റും സാദിഖിനു മൊബൈലില് സന്ദേശമായി ലഭിച്ചത്.The post മരിച്ചയാള്ക്ക് വാക്സീന് നല്കിയതായി സന്ദേശവും, ഒപ്പം സര്ട്ടിഫിക്കറ്റും മകന് മൊബൈലില് സന്ദേശമായി ലഭിച്ചു first appeared on MalayalamExpressOnline.